
Patvirtinti naują Šiaulių miesto savivaldybės verslo tarybos (toliau – Verslo taryba) sudėtį ir naujus Šiaulių miesto savivaldybės verslo tarybos nuostatus (toliau – Nuostatai), nenurodant deleguotų atstovų vardų ir pavardžių. Verslo tarybos nariai (asmenys) keistųsi natūralios rotacijos būdu. 
Verslo taryba yra patariamoji institucija, svarstanti su verslo aplinka, miesto ekonomine pažanga, verslo aplinkos strateginiu planavimu, verslo skatinimu, įvaizdžio kūrimu susijusius klausimus ir teikianti pasiūlymus pagal savo kompetenciją Šiaulių miesto savivaldybės (toliau – Savivaldybė) institucijoms priimant sprendimus, susijusius su verslo plėtra, skatinimu, miesto ekonomine aplinka. 
Verslo tarybos uždaviniai yra: siekti sukurti palankią teisinę, ekonominę bei rinkodarinę aplinką ir mažinti biurokratinius verslo plėtros barjerus Savivaldybėje; padėti sukurti efektyvų bendradarbiavimą ir komunikavimą tarp verslo subjektų ir Savivaldybės bei kitų viešojo administravimo institucijų; siekti mažinti administracinę naštą verslui Šiauliuose.
Verslo taryba veikia verslo subjektų ir piliečių savivaldos bendradarbiavimo forma, jos priimti sprendimai savivaldybės institucijoms yra rekomendacinio pobūdžio. 


Sprendimo projekte aptariami klausimai reguliuojami Šiaulių miesto savivaldybės tarybos 2020 m birželio 18 d. sprendimu Nr. T-272 „Dėl Šiaulių miesto verslo tarybos sudarymo“. 


Jeigu Verslo tarybos narys (asmuo) atsistatydina iš pareigų ar dėl kitų priežasčių nebegali būti Verslo tarybos nariu, jį delegavusiai organizacijai nebereikės deleguoti naujo asmens. Naujai į pareigas priimtam asmeniui bus privaloma būti Verslo tarybos nariu. Panaikinus pareigybę, nauja pareigybė į Verslo tarybos sudėtį įtraukiama Savivaldybės tarybos sprendimu. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Teigiamos pasekmės – bus atnaujinta Šiaulių miesto savivaldybės verslo taryba ir viešinama jos veikla. 
Neigiamų pasekmių nenumatoma.


Priėmus sprendimą bus pripažintas negaliojančiu Šiaulių miesto savivaldybės tarybos 2020 m birželio 18 d. sprendimo Nr. T-272 „Dėl Šiaulių miesto verslo tarybos sudarymo“ su visais vėlesniais jo pakeitimais.


Sprendimui įgyvendinti papildomų teisės aktų priimti nereikia.

Sprendimui įgyvendinti reikalingos lėšos(nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.

Sprendimo projektą parengė Šiaulių miesto savivaldybės administracijos Ekonomikos ir investicijų skyrius, Skyriaus vedėja – Aistė Petkuvienė. Tiesioginė rengėja – Ekonomikos ir investicijų skyriaus vyr. specialistė Jūratė Marcišauskienė, tel. 8 41 596 277. Projekto iniciatoriai: Ekonomikos ir investicijų skyrius.

